Marcus Schmuck

Marcus Schmuck (* 18. April 1925 in Maria Alm am Steinernen Meer; † 21. August 2005 in Soltborg) weer en öösterrieksch Alpinist un Baas vun de öösterrieksch Karakorum-Expeditschoon, den an’n 9. Juni 1957 de Eerstbestiegen vun den 8051 Meter hooch Broad Peak in dat hüüdige Pakistan gelung.

 Leven 
Marcus Schmuck wurr dör tallriek Eerstbestiegen vun de hööchste Bargen up de Welt bekannt. He hett in 56 Jahren 74 Expeditschonen dörführt; sülvst in dat Öller vun 80 Johren weer he noch aktiver Alpinist.

De öösterrieksch Karakorum-Expeditschoon verdeent insbesünnere dorum Beachtung, wiel mit den Broad Peak en Achtduusender ahn Insatz vun Buddelssuerstoff un up „Belagerungsalpinismus“  eerstbesteegen wurr. All Deelnehmer, Fritz Wintersteller, Hermann Buhl, Kurt Diemberger un Expeditschonsbaas Marcus Schmuck hemm an den sülvigen Dag den Tipp reckt. Teihn Daag later hemm Schmuck un Wintersteller de Erstbestiegen vun den benahbert Skil Brum (7410 m) binnerhalv vun 53 Stünnen in’n reinen Alpinstil schafft.

1968 weer Marcus Schmuck in Soltborg un in dat Soltkamergoot Locationscout för den britisch-amerikaanschen Agenten-Kriegsfilm Agenten sterben einsam mit Richard Burton un Clint Eastwood.

Marcus Schmuck hett bit to sien Dood sien in en Wachkoma liggend Fru pleegt. He is in sien Huud an en Hartinfarkt storven.

 Erstbegahn 
 Nördlicher Mandlkopf, SW Wand, V (1946)
 Wildalmkirchl, Süd Verschneidung, V+ (1948)
 Fleischbank, direkter Ostkamin ("Schmuck-Kamin"), VI (1949)
 Sommerstein, Westwand, 1. Winterbegahn 
 Birnhorn, Südwand, 1. Winterbegahn (1953)
 Snökuppelen, Nordwand, IV (1955)
 Falkenstein, Südostgrat, III 
 Westbyfijell, Südwand, III und Südostgrat, II 
 Petit Dru, West Wand, 4. Begahn: Rekordtiet in 1,5 Daag (1956)
 Bischofsmütze Direkte Nordwand, VI+ 
 Broad Peak 8051 m an‘n 9. Juni (1957)
 Skil Brum 7410 m an‘n 19. Juni (1957)
 Hoggar Denachnet 2690 m, Ostgrat (1959)
 Koh i Sayoz 6920 m (1963)
 Koh i Shogordok 6855 m 
 Darban Zom 7220 m (1965)
 Wildalmkirchl, Südverschneidung 
 Muztagata 7546 m, 3. Begahn, nee Route (1982)

 Literatur 


 Weblinks 
 Österrieksch ÖAV Karakorum Expeditschoon 1957
 Erstbestiegen vun den Broad Peak
 Nahroop bi alpin.de

Kategorie:Mann
Kategorie:Börger von Öösterriek
Kategorie:Boren 1925
Kategorie:Storven 2005
Kategorie:Bargstieger